《晚步》
宋代·陈棠

晚步沙头倚小晴，南山正与暮云横。
栖鸦啼处野烟合，飞鸟去边孤月生。
树暗风微花气度，溪深雨涨水痕平。
夜阑衣湿迷归路，仿佛前村灯火明。

作者简介：陈棠（一一○一～一一六三），字德邵，号澹斋居士，常州（今属江苏）人。高宗绍兴二年（一一三二）进士，二十七年为知大宗正丞、诸王宫大小学教授（《宋会要辑稿》帝系六之二七、崇儒一之一○）。三十二年擢国子司业（同上书选举二○之一五），同年致仕，十二月卒，年六十二（《周文忠公集》卷一六四）。有诗集，已佚。事见《渭南文集》卷一五《澹斋居士诗序》。